
(V) 

ORATIO. 

Sjcri Senatus Hispalensis Ecclesiae Viri cla~ 
rissimi, Iuvenes Conlegae mei studiosissimi, ceterorum 
adstantium ordinum lectissima concio, 

Si quantam hodierna dies, qua sanctissimi Prae¬ 
sulis Isidori non tristem obitum neque flebilem e 
vita discessum, sed laetum eius natalem ac felicem 
introitum in vitam illam beatam et aeternam 
magna cum religione celebramus, laetitiam nobis 
adfert , tanta mihi, laudum suarum praeconi fu¬ 
turo , dicendi facultas contingeret, usu atque 
exercitatione confirmata: et vobis iniucunda minus, 
et tanto Praesule digna magis existeret oratio. Sed 
illud, humanissimi Viri, infantiae meae condonan¬ 
dum existimate ; qui non sponte mea, sed eorum, 
quibus nefas esset non obtemperare, vi coactus 
hunc locum contingere sum ausus, quo nihil, nisi 
perfectum ingenio, elaboratum industria adferri 
obportere non ignorem. 

Quid ergo de puerulo, adhuc humaniorum 
litteratum studia percurrente, liceat sperare, 
quoa dignum sit Isidoro nostro, dignum huius 
auctoritate loci, dignum denique vestris auribus 
et sapientia? At vero, cum et Isidorus omnium 

: 



fVT) 

saeculorum memoria dignissimus, sacrarum infula¬ 
rum ornamentum insigne, Hispaniae nostrae decus 
immortale, Catholicae Ecclesiae Doctor egregius, 
sanctitatis exemplum, sapientiae lumen , nobis sit 
hodierna, die, si minus debitis laudibus exornan- 
dus^erte iustis ac necessariis officiis prosequendus: 
et eximia vestra adversus coelestes omnes pietas 
et reverentia multis in rebus cognita saepe sit 
atque perspecta: non est magnopere pertimescen¬ 
dum, ne aut in causa tali, quae oblata est, oratio 
nobis deesse possit, aut vos orationis nostrae 
fractae quidem ac debilitatae adfecti taedio minus 
intentos animos atque ad audiendum alacres ha¬ 
beatis. Agite ergo , Viri clarissimi, humanitatem, 
qua praestatis, ut soletis, ostendite; et me Isidori 
res praeclare gestas percensentem , eumque per¬ 
fectissimum veri Praesulis exemplar exhibentem, 
favore et benevolentia vestra prosequimini. 

Ego vero , Viri clarissimi, Apostoli doctrina 
nixus sic existimo: in eo, qui Ecclesiae Dei prae- 
futurus sit, has duas res inesse debere, et summam 
vitae sanctitatem, et rerum divinarum scientiam 
omnibus.numeris absolutam. Nam et populus illi 
commissus ad aeternae beatitudinis praemia virtutis 
Christianae semita ducendus est, in quo ducis 
exemplum valet plurimum ; et hostium tela Ca¬ 
tholicae religionis veritatem obpugnantium sanae 



(VII) 

doctrinae viribus retundenda, quod nisi scientia 
singulari sit praeditus nequeat efficere. 

Quae cum ita sint, quantus utraque in re fuis¬ 
se putandus est Isidorus, qui parentes sortitus pie¬ 
tate ac religione conspicuos, Leandrum et Ful¬ 
gentium , fratres, doctores habuit, et litteris, et 
virtute praestantissimos ? Quantus esse debuit, 
quem portenta non vulgaria , magnum futurum, 
ab auspicatissimis ipsius incunabulis divinitus prae¬ 
nuntiarunt? Quantus denique fuisse credendus est. 


quem non casus , ut saepe fit, non partium stu¬ 
dia,non gratia potentum,pretio aut ambitione quae¬ 
sita , prensantem , nihilque non molientem ; sed • 
eius spectata virtus singulari Dei providentia ad 
Hispalensis Ecclesiae regimen difficillimis Chris¬ 
tianae reipublicae temporibus, obsistentem et 
prae animi demissione repugnantem, evexit ? 

Ac Isidorus quidem ut primum pastorali sol¬ 
licitudini luit admotus , non ignorans quantum 
sibi oneris esset iniunctum, et se populo, tanquam 
exemplat ad imitandum esse propositum, ut me¬ 
lius muneri satisfaceret, omnium virtutum eyerci- 
«■-. *• *mpe, cotara,, adhibendum e* , 
mavit. Hinc et fides eius solidissima, et spes fit- 
tnhsima, et charitas in Deum et homines flagran- 
ssima • hinc eius animi demissio profundissima; 
lnc e * us * n r ^bus agendis prudentia singularis; 




(VIII) 

hinc in pauperes, et ceteros calamitate pressog 
largitas profussissima; hinc in periculis pro Dei 
honore, et hominum salute adeundis excelsi animi 
magnitudo ; hinc reliquae, ne singula persequar, 
virtutes omnes, quasi ruptis molibus, exundare, 
atque in omnium conspectum prodire coeperunt. 

Quis enim non mirabitur in Isidoro nostro 
illam animi, terrena cuncta despicientis , mag¬ 
nitudinem , cum illum videat, Praesulem om¬ 
nibus suffragiis renuntiatum, urgente populo, rege 
Recaredo iubente , non nisi vi raptum, et in 
Episcopali sede conlocatum , piis eorum deside¬ 
riis adquievisse ? 

Quis non mirabitur studium eius vehemens 
et inflammatum , quo perditorum Christianoruni 
«conruptis moribus obviam ire, Ecclesiae disci¬ 
plinam in pristinum splendorem restituere, con- 
lapsam pietatem sarsire , et eos qui verae fidei 
castra reliquerant , reducere constituit ? Qua 
quidem in re non minus eius prudentia, quam 
studium , spectanda est. In his enim omnibus 
et gravibus , et difficilibus ita versatus est, ut nec 
augeri mala sineret indulgendo , nec nimis 
urgendo suorum ab se voluntatem abalienaret. 
Itaque nec vi cogebat, nec, minis intentis, si¬ 
mulatam animi conversionem inutilem extor- 

# 

quebat j sed omnes blande compellatos , ven- 

tatis- viribus persuasos, suos reddere satagebat. 
0 viri prudentiam singularem ! O veri Prae¬ 
sulis et parentem se amantissimum , et pasto¬ 
rem vigilantissimum exhibentis, exemplar per¬ 
fectissimum ! 

Nam de eius in pauperes largitate, in eos, 
qui calamitate aliqua premebantur , benignita¬ 
te, in ceteros munificentia, quid pluribus ad- 
tinet explicare , cum neminem vestrum latere 
arbitror , quot alienae opis indigentes suis quo¬ 
tidie sumtibus aluerit ? quot aut viduis aut 
pupillis opem tulerit ? quot carceribus deten¬ 
tos missos fecerit ? quot sive virorum , seu 
virginum monasteria aut erexerit aut repararit? 
Quot demum sacras aedes omni supellectilium 
genere ornatas reddiderit ? 

Dies me deficeret, Viri clarissimi, si om¬ 
nia Isidori nostri cum largitatis documenta, tum 
ceterarum virtutum omnium, quibus maxime 
floruit, vellem recensere. Sed modus adhiben¬ 
dus est : neque enim omnia persequi, sed sum¬ 
mas res adtingere ab orationis exordio consti¬ 
tui : et aliqua de tanti Praesulis doctrina, quod 
secundo loco proposueram , delibanda sunt. 

At in Isidori doctrina commemoranda ita 
versabor , ut. non omnia , quae in eius com¬ 
mendationem adduci possunt , in medium pro- 
^ fe- 


ferenda, atque exponenda vobis, existimem: 
aliter enim oratio nostra nunquam esset finem 
habitura. 


Isidorus ergo iis artibus, quae ad humani¬ 
tatem pertinent, quibusque puerilis aetas in¬ 
formari solet, adprime instructus , nobilissimae 
illi scientiae se devovit , quae recte ratiocinan¬ 
di atque disserendi rationem docet, quae mo¬ 
res format, quae intimam rei cuiusque natu¬ 
ram perscrutatur: in eaque tantum excelluit, 
ut omnia philosophorum placita cognita ha¬ 
beret atque perspecta. Nec ab arithmetica, 
geometria, musice, ceteris etiam studiis mathe- 
seos, fuit alienus. Vix namque omnium disci¬ 
plinarum orbis, quod graeci uno vocabulo di¬ 
cunt encyclopaideian , celerrimae percipiendi fa¬ 
cultati sufficiebat. 

Sed cum Isidorus noster singulari Dei pro¬ 
videntia ad maiora vocaretur ; ad Ecclesiam 
Dei regendam , ad hominum salutem procu¬ 
randam , ad haereticorum pertinaciam infringen¬ 
dam : ei disciplinae impensius incumbendum 
fuit , quae ceteras disciplinas omnes sicut dig¬ 
nitate praecellit , sic longe praestat utilitate: 
respicit enim supremi numinis naturam et ^d- 
tributa. 


Quam ut melius adsequeretur ? cum hae- 




(XI) 


braicae, tum graecae praesidium linguarum, 
quas intime calluit, adhibendum sibi constituit* 
Satis enim sibi persuasum erat, Theologica per¬ 
tractantem , si quidem veri Theologi laudem 
consectetur, iis omnino litteris carere non pos¬ 
se. Sunt enim Theologi quidam non re, sed 
nomine: ii omnes , qui cum adversario versio- 
nem, quam dicunt vulgatam , respuente , et 
ad textus primigenios provocante, congredi non 
possunt; et si quando, quod saepe fit, in sa¬ 
cris codicibus explanandis, ad linguas illis re¬ 
currendum sit, quibus primitus divina ipsa vo¬ 
lumina sunt conscripta , alienis oculis videre 
cogantur. Quod quantum Theologo sit indeco¬ 
rum , quisque perviderit. 

Isidorus igitur Theologiam adgressus, non 
tricis et quisquiliis, non quaestiunculis distractus 
inutilibus , sed solidam semper eruditionem sec¬ 
tatus , eum in hac divina scientia progressum 
fecit, ut omnes jure doctrinam ejus et sapien¬ 
tiam demirarentur. 

Testes hujus rei produco et Leonem quar¬ 
tum , et Bonifacium octavum , locupletissimos: 
quorum ille inter Ecclesiae Docto res retulit Isi— 
dorum ; hunc haesitantem videbitis, utrum Isi¬ 
dorus Ambrosio sit praeponendus, an quatuor 
Ecclesiae Doctoribus quintus adiiciendus. Tes- 



tan- 

tantur etiam duo sacra , ab eo habita , comitia, 
quibus praefuit , et Hispalense secundum , et 
quartum Toletanum, celeberrima. Testantur om¬ 
nes demum, aut qui a vitiorum coeno eius 
monitis et hortationibus ad meliorem frugem 
sunt traducti, aut qui a verae fidei tramite de¬ 
viantes , mitissimis eius at gravissimis argumen¬ 
tis sunt reducti; 

Hoc autem loco non est silentio praetereun¬ 
dum , Viri clarissimi, factum illud , memoria 
dignum , cum Hispalense comitium secundum, 
de quo ante diximus , haberetur. Nam cum 
Gregorius quidam Episcopus, natione Syrus, qui 
in Acephalorum haeresi primas agebat, homo 
petulans, ad disputandum acutus, quique mul- 
tos sophismatis ac fallaciis in profundum erro¬ 
ris sui demerserat , superbia elatus, Isidorum 
lacessere 1 ausus fuisset, ut secum palam con¬ 
grederetur, hac lege proposita, ut qui victus 
evaderet, eam poenam subiret , quamcumque 
iudices imposuissent, Isidori sapientiam admira¬ 
tus , quin iudicum sententiam expectaret , se 
plane convictum confessus est, et Catholicam 
' veritatem fuit amplexus. 

Quod si quis tot tamque gravibus docu¬ 
mentis, mirabilem Isidori doctrinam testantibus, 
minus moveatur, eius adeat scripta et multa et 






varia, quae sunt edita, et illum,'nisi plum¬ 
beus sit, in omni disciplinarum genere porten¬ 
tum singulare demirabitur. Adeat Etymolo¬ 
giarum libros, ubi Varronem aut Nigidium, 
Demosthenem aut Tulium , Euclidem aut Ar¬ 
chimedem, Hipocratem aut Galenum, Solonem 
aut Licurgum , Hieronymum aut Augustinum, 
ceteros^ demum in quaque disciplina praestan- 
tissimos, disserentes audierit , et admirabitur. 
Adeat reliqua eius opera , omni pretio cariora, 
quae, ne multus sim, silentio praetermittam.* 

Habetis igitur Isidorum , Viri clarissimi, si 
non debitis laudibus exornatum , ingenii mei, 
quod scitis quam sit exiguum , tenuitate vetan¬ 
te , certe quoad potui, et qua per tempus li¬ 
cuit , brevitate laudatum. Habetis veri Praesu¬ 
lis , quemque requirit Apostolus , et summa 
vitae sanctitate , et scientia rerum non solum 
divinarum,-quod satis, erat singulari, sed huma¬ 
narum etiam omnium omnimoda eruditione prae¬ 
stantis, exemplar perfectissimum. 

Reliquum est, quo orationi meae finem 
imponam , ut vobis, Viri clarissimi, qui me 
dicentem tam patienter sustinuistis, et univer¬ 
so amplissimo vestro ordini gratias agam cu¬ 
mulatissimas ob vestra praeclara et multa et 
maxima in me , in Conlegas meos, in hanc do¬ 


mum 

mum omni tempore conlata beneficia; quibus 
nunc pro vestra in litteras et litteratos animi 
propensione cumulum maximum addidistis, de¬ 
cernentes vestro munificentissimo senatuscon¬ 
sulto, ut in hac domo, ubi Ecclesiastici adoles¬ 
centes sub vestris auspiciis educantur, cuique 
prima fundamenta Sanctissimus idemque doctis¬ 
simus Isidorus iecisse creditur, scientiarum, quae 
docentur numerus augeatur: quo fiet, ut quae 
nulli aut domestica disciplina aut morum pro¬ 
bitate cedit, sapientia et doctrina ceteras om¬ 
nes antecellat. 

’ • ■ . . » ■: ■ • • - . • !• 

DIXI. 


* Praeter libros Etymologiarum XX. scripsit Isi- 
dorus. 

GRAMMATICA ET HISTORICA. 

Differentiarum , Iib. II. 

De natura rerum, Iib. I. 

Chronicon. - * 

De Viris Illustribus , cum Sancti II'defonsi'libello* 

De ortu et obitu Patrum, 

Gottorum, Wandalorumy et Saevorum Historiam cUtti 
Gottorum regum, et Toletanorum Antistitum catalogo. 


K . 4 


theologica . 


Sententiarum y lib. III. 

Mysticorum\expositiones Sacramentorum. 

yi legor i as ex Veteri et ISlovo Testamento. 

Contra Judeos , lib. 11 . 

Proemijyrum librum. 

De Ecclesiasticis Officiis lib. II. 

Synonimorum y lib. II. 

Epistolas aliquot . 

Regulam Monachorum. 

De conflictu vitiorum , et virtutum. 

Expositionem in Canticum Canticorum Salomonis. 

Haec Isidori opera primum in lucem prodierunt: Pa¬ 
risiis 1580. fol. per Margarinum de la Bigne. Deinde 
recussa sunt curatius , e vetustis exemplaribus emen¬ 
data, Matriti iussu Philippi II. ex typographia regia 
1599. fol. Iterum Parisis 1601. fol. per Fratrem Iaco- 
bum Du-Breul. Quae editio repetita fuit Coioniae 
Agrippinae 1617. fol. Novissime vero luculentissimis 
typis et expensis Bartholomaei Ulloae Matriti 1778. vol. 
a. in fol. Sed omnium editorum acribeian longe post 
se relinquet eruditissimus et doctissimus Faustinus Are- 
valus, olim e S. I. presbiter , qui et doctrina sua sin¬ 
gulari adiutus , et conlatione centum septuaginta co¬ 
dicum M. SS. qui in Bibliotheca Vaticana adservantur,et 
nonnullorum aliarum Urbis bibliothecarum, editionem 
curat locupletissimam omnium Sancti Isidori operum, 
suis et aliorum eruditorum adnotationibus et lucubra¬ 
tionibus adornatam. Huius praestantissimae editionis 
tomus primus iam lucem vidit, cuius haec est in¬ 
scriptio: „S. Isidori Hispalensis Episcopi, Hispaniarum 
„ Doctoris , opera omnia denuo correcta et aucta, 
» recensente Faustino Arevalo, qui Isidoriana praemissit, 
oy variorum praefationes, collationes, qua editas qua nunc 
primum edendas, collegit, veteres editiones et co¬ 
ndices M. SS. Romanos contulit. Auctoritate et im- 
9? pensa Francisci Lorenzanae, S. R, E. Presbit. Car- 



dinal 





„ dinal. Archiep. Tolet. Hispaniar. Primatis et Gene* 
,, ralis Inquisitoris. Romae. Ann. M.DCC.XC.VII. Typis 
, Antonii Fulgonii: Facultate Praesidum..“ 

Sed verendum, eheu! ne editor ob turbas Romae ex¬ 


citatas incepta perficere nequeat. 

Ordinavit etiam Isidorus {genuinam) Sacrorum hccle- 
siae Canonum Conlectionem (adhuc ineditam, sed quam 
typis Matritensibus Orbis litteratus avidius expectat): 
quam cave, confundas cum- altera (■ spuria) pseudo- 
lsidoriana, ab Isidori nostri sapientia et sanctitate 
prorsus aliena, quae potius. Isidorum, alium Mercato¬ 
rem, seu verius Peccatorem auctorem habet, quaeque 
tot in Ecclesia Dei turbas excitavit, tot mala invexit. 

